KCE แจงไฟไหม้โรงงานเหตุไฟฟ้าลัดวงจร ยันไม่กระทบการผลิต
KCE แจงไฟไหม้โรงงานใหม่ในนิคมฯลาดกระบัง ไม่กระทบการผลิต โดยบริษัทมีประกันการเสี่ยงภัยทุกชนิดที่ให้ความคุ้มครองความเสียหายในทรัพย์สิน
19 มิ.ย. 2560

นางวรลักษณ์ องค์โฆษิต รองประธานกรรมการบริหาร บริษัท เคซีอี อีเลคโทรนิคส์ จำกัด (มหาชน) หรือ KCE เปิดเผยว่า เมื่อเวลาประมาณ 2 นาฬิกาของวันที่ 18 มิ.ย.60 ณ โรงงานใหม่ในนิคมอุตสาหกรรมลาดกระบัง ได้เกิดเหตุการณ์ไฟฟ้าลัดวงจรที่เครื่องอบสีเคลือบแผ่นบอร์ดเครื่องหนึ่งในสายการผลิต โดยมีการระงับเหตุได้อย่างทันท่วงที เหตุการณ์ดังกล่าวมิได้ส่งผลกระทบต่อการปฏิบัติการผลิตของบริษัท เครื่องจักรต่างๆ ยังเดินเครื่องตามปกติ ส่วนความเสียหายกำลังอยู่ในระหว่างการสำรวจและประเมินผล
ทั้งนี้ บริษัทมีประกันการเสี่ยงภัยทุกชนิดที่ให้ความคุ้มครองความเสียหายในทรัพย์สินและธุรกิจหยุดชะงักไว้แล้ว